दंतेवाड़ा में नक्सली हमला, सात जवान शहीद  
छत्तीसगढ़ में दंतेवाड़ा के सुकमा के पास हुए नक्सली हमले में सात जवान शहीद हो गए जबकि एक जवान गंभीर रूप से घायल हो गया।
छत्तीसगढ़ में दंतेवाड़ा के सुकमा के पास हुए नक्सली हमले में सात जवान शहीद हो गए जबकि एक जवान गंभीर रूप से घायल हो गया।   17 मई को सीआरपीएफ बटालियन दो के जवान एराबोर से गश्त करके सुकमा लौट रहे थे तभी बोदागुडा इलाके के पास घात लगाकर बैठे नक्सलियों ने जवानों के गाड़ी को विस्फोट कर उड़ा दिया। विस्फोट इतना जबर्दस्त था कि गाड़ी के परखच्चे उड़ गए और पांच जवानों की मौके पर ही मौत हो गई। दो जवानों की इलाज के दौरान मौत हो गई। एक जवान अब भी गंभीर रूप से घायल है।   मारे गए जवानों को श्रद्धांजलि देने छत्तीसगढ़ के मुख्यमंत्री रमन सिंह पहुंचे। रमन सिंह ने नक्सलियों की कार्रवाई को कायराना बताया।   मुख्यमंत्री ने कहा कि वे मानवाधिकार संगठन कहां हैं जो हम पर सवाल उठाते हैं लेकिन नक्सलियों की कार्रवाई के बाद चुप रहते हैं।